ŠIAULIŲ JAUNŲJŲ TURISTŲ CENTRAS
NEFORMALIOJO VAIKŲ ŠVIETIMO SUTARTIS
    
 
____________________________________________________________________________
(mokinio (vaiko) vardas, pavardė )(toliau – Mokinys),

atstovaujamas (-a)____________________________________________________________
                   (vieno iš tėvų (globėjų,rūpintojų)  vardas, pavardė, elektroninis paštas)

___________________________________________________________________________       
veikdamas (-a) išimtinai vaiko interesais (toliau – Švietimo gavėjas)  ir  Šiaulių jaunųjų turistų centras, kodas 190540196, adresas: Rygos g. 36, LT 76202, Šiauliai,  el.p. sjtc@splius.lt, tel. +370841523991, atstovaujamas  direktoriaus  Romualdo Pelenio, veikiančio pagal Šiaulių jaunųjų turistų centro nuostatus  (toliau – Švietimo teikėjas), toliau kartu vadinami  Šalimis,  sudaro šią neformaliojo vaikų švietimo sutartį (toliau - Sutartis).

I. SUTARTIES OBJEKTAS 
1. Ugdymas pagal Švietimo teikėjo vykdomą Neformaliojo vaikų švietimo (toliau – NVŠ) programą
 
______________________________________________________  šioje Sutartyje numatytomis sąlygomis.
                                           (įrašyti programos pavadinimą)                                                                                    

II. SUTARTIES ŠALIŲ ĮSIPAREIGOJIMAI
2. Švietimo teikėjas įsipareigoja:
             2.1. ugdyti ir plėtoti Mokinio neformaliojo vaikų švietimo būdu įgyjamas kompetencijas per pasirinktos programos veiklą;
2.2. sudaryti visiems mokiniams vienodas galimybes ir lygias sąlygas ugdyti gebėjimus ir plėtoti saviraišką, dalyvaujant pasirinktos veiklos užsiėmimuose, pratybose, išvykose, turistiniuose žygiuose, varžybose, konkursuose, stovyklose;
 2.3. sudaryti sąlygas nustatyta tvarka naudotis Švietimo teikėjo materialiniais ir techniniais resursais;
 2.4. užtikrinti saugumą ugdymo procese, supažindinti Mokinį su saugos reikalavimais ir  taisyklėmis;
 2.5. tvarkyti Sutartyje pateiktus asmens duomenis, laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo nuostatomis. Asmens duomenys trečiosioms šalims teikiami tik įstatymų ir kitų teisės aktų nustatytais atvejais ir tvarka bei laikantis Bendrojo duomenų apsaugos reglamento reikalavimų. 
2.6. informuoti Švietimo gavėją, kad Mokinių registre nurodyta informacija apie Mokinio specialiuosius ugdymosi poreikius bus naudojama tik ugdymo pritaikymo ir mokesčio už NVŠ programą dydžio mažinimo tikslais;
2.7. tėvų (globėjų, rūpintojų) prašymu, teikti informaciją apie įstaigos veiklą, Mokinio ugdymosi sąlygas, ugdymo rezultatus, elgesį, lėšų, skirtų neformaliajam vaikų švietimui, panaudojimą.                   
3. Švietimo gavėjas įsipareigoja:
3.1.  pasirašydamas šią Sutartį patvirtina, kad Mokinio  profilaktinio sveikatos tikrinimo išvados,  neturės  įtakos jo sveikatai dalyvaujant pasirinktos neformaliojo vaikų švietimo ugdymo programos veiklose ir pateikia informaciją grupės mokytojui apie Mokinio sveikatos sutrikimus, į kuriuos turėtų atsižvelgti Švietimo teikėjas pritaikydamas ugdymo turinį; 
3.2. sumokėti Šiaulių miesto savivaldybės nustatytą Atlyginimą (mokestį) už Mokinio ugdymą pagal NVŠ programą už kiekvieną mokslo metų mėnesį į Švietimo teikėjo nurodytą banko sąskaitą pagal Šiaulių apskaitos centro suformuotą ir į Švietimo gavėjo nurodytą el. paštą atsiųstą mokėjimo kvitą iki kito mėnesio 15 dienos. naudojant el. bankininkystę ar kitas el. įmokų mokėjimo priemones.
            3.3. bendradarbiauti su Švietimo teikėju, sprendžiant su NVŠ programos vykdymu susijusius klausimus dėl Mokinio ugdymo(si) poreikių, ugdymo būdų ir formų, elgesio, aprūpinimo individualiomis ugdymo priemonėmis;
3.4. užtikrinti Mokinio punktualų ir reguliarų užsiėmimų lankymą, informuoti dėl užsiėmimų nelankymo priežasčių: 
3.5. laikytis Švietimo teikėjo nustatytos tvarkos, negadinti materialaus turto, naudojamo užsiėmimų metu ir įstatymų nustatyta tvarka Švietimo teikėjui ar tretiesiems asmenims atlyginti žalą, padarytą Mokinio, užsiėmimų metu nesilaikiusio nustatytų taisyklių;
3.6. informuoti Sutartyje nustatytu laiku Švietimo teikėją apie Švietimo gavėjo sprendimą  nebedalyvauti pasirinktoje programoje ir užtikrinti galutinį tarpusavio sutartinių įsipareigojimų atsiskaitymą.

 III. SUTARTIES  TERMINAS, KEITIMAS IR NUTRAUKIMO TVARKA
4. Pasirašyta Sutartis įsigalioja ir Mokinys pradeda mokytis pirmąją mokslo metų mėnesio darbo dieną. Sutartis galioja iki Mokinys dalyvauja  pasirinktoje NVŠ programoje.
5. Sutarties nutraukimo pagrindai:
5.1. Švietimo gavėjas turi teisę vienašališkai nutraukti Sutartį, apie tai įspėjęs Švietimo teikėją jo  el. paštu sjtc@splius.lt. Jeigu Švietimo gavėjas Sutartį nutraukia iki mėnesio 5 d., Atlyginimas (mokestis) už Mokinio ugdymą pagal NVŠ programą už einamąjį mėnesį – neskaičiuojamas. Atlyginimo skolos iš tėvų (globėjų) išieškomos Lietuvos Respublikos teisės aktų nustatyta tvarka. 
5.2. Švietimo teikėjas turi teisę vienašališkai nutraukti Sutartį, jei Švietimo gavėjas  1 (vieną) mėnesį nelanko NVŠ programos, apie tai įspėjęs Švietimo gavėją jo nurodytu el. paštu ne vėliau kaip prieš 5 darbo dienas;	 
 5.3. Švietimo teikėjas turi teisę vienašališkai nutraukti Sutartį, jei Švietimo gavėjas Atlyginimo (mokesčio) už ugdymą pagal NVŠ programą nemoka daugiau kaip vieną mėnesį nuo nustatytos datos, prieš tai informavęs Mokinį ir jo tėvus (globėjus, rūpintojus); 
 5.4. abipusiu šalių sutarimu;
 5.5. kai šalys nevykdo savo įsipareigojimų.
6. Sutartis gali būti keičiama. Visi Sutarties pakeitimai, pakeičiantys ir (ar) papildantys Sutarties sąlygas, šalių įsipareigojimus pagal Sutartį, įforminami pasirašant susitarimus dėl Sutarties pakeitimo ir yra neatsiejama šios Sutarties dalis.

	 IV. BAIGIAMOSIOS NUOSTATOS
7. Visi su šia Sutartimi susiję ginčai sprendžiami derybų būdu, o nesusitarus, ginčai sprendžiami Lietuvos Respublikos įstatymų nustatyta tvarka. 
8. Pasikeitus adresams, kontaktinių telefonų numeriams, elektroninio pašto adresui, Sutarties šalys įsipareigoja apie tai nedelsdamos raštu informuoti viena kitą.
9. Sutartis sudaryta dviem egzemplioriais, turinčiais vienodą juridinę galią (po vieną kiekvienai šaliai). 


Sutarties šalių parašai:

Švietimo teikėjas
Direktorius	                                                                                              Romualdas Pelenis

                  A.V.



Švietimo gavėjas  	    
(mokinio tėvai ar globėjai, rūpintojai)
                                                       ______________________		
                                                                      (parašas)                                                        (vardas, pavardė)

